

**Инватакси қызметін алушылар санатын кеңейту туралы**

Қарағанды облысы Саран қаласының әкімдігінің 2025 жылғы 21 қаңтардағы № 05/01 қаулысы. Қарағанды облысының Әділет департаментінде 2025 жылғы 27 қаңтарда № 6705-09 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының Заңына, "Автомобиль көлігімен мүгедектігі бар адамдарды тасымалдау жөнінде қызметтер көрсету қағидаларын бекіту туралы" Қазақстан Республикасы Көлік және коммуникация министрінің міндетін атқарушының 2013 жылғы 1 қарашадағы № 859 бұйрығына (Нормативтік құқықтық актілерді мемлекеттік тіркеу тізілімінде № 8950 болып тіркелген) сәйкес, Саран қаласының әкімдігі ҚАУЛЫ ЕТЕДІ:

      1. Инватакси қызметін алушылардың санаттарын келесі тұлғалар санаттарымен кеңейтілсін:

      1) тірек-қимыл аппараты бұзылған бірінші, екінші топтағы мүгедектігі бар адамдар;

      2) психоневрологиялық аурулары бар бірінші, екінші топтағы мүгедектігі бар адамдар;

      3) тірек-қимыл аппараты бұзылған 18 жасқа дейінгі мүгедектігі бар балалар;

      4) психоневрологиялық патологиясы бар 18 жасқа дейінгі мүгедектігі бар балалар.

      2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Саран қаласының әкімі* | *Д. Бұлқайыр* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК